भूकम्पले भत्किएका घर बनाउन सरकारले हरेक घरका लागि तीन लाख रुपियाँ छुट्याएको थियो । सबैले पहिलो किस्ता मात्र हात पारेका छन् । दोस्रो किस्ता पाउन घरको नक्सा बनेको हुनुपर्छ । सहरमा आर्किटेक्ट र इन्जिनियरको संख्या ठूलो छ । तर, कतिपय गाउँमा एक जना आर्किटेक्ट पनि छैनन् । म पेसाले आर्किटेक्ट हुँ । भूकम्पछि सिन्धुपाल्चोकमा २ सय २५ घरका लागि नक्सा बनाएको अनुभव छ मसँग । यस्तै कार्य अब भीमफेदीमा गर्ने लक्ष्य राखेकी छु ।
